Bilal Hassani a început să cânte la vârsta de 5 ani. Ulterior, a urmat cursuri de muzică. În 2015, convins de prietenul său Nemo Schiffman, finalist în primul sezon, Bilal a participat în al doilea sezon al "The Voice Kids". În audiții a interpretat „Rise Like a Phoenix”, piesa câștigătoare a Concursului Muzical Eurovision 2014. Mentorat de Patrick Fiori, Bilal a fost eliminat în duelul cu Lenni-Kim.